भास्कर न्यूज |नामकुम
भास्कर न्यूज |नामकुम
नामकुमप्रखंड के हहाप पंचायत भवन में रविवार को राज्य संसाधन केंद्र आद्री रांची द्वारा साक्षरता मिशन के तहत व्यस्क शिक्षा एवं प्रौढ़ शिक्षा विषय पर एक कार्यशाला आयोजित की गई। इसमें राष्ट्रीय साक्षरता मिशन प्राधिकरण के उपसचिव पीपी नायर मुख्य अतिथि और सांसद प्रतिनिधि मनोज कुमार सिंह विशिष्ट अतिथि के रूप में उपस्थित थे। कार्यशाला को संबोधित करते हुए पीपी नायर ने कहा कि भारत सरकार की इस महत्वाकांक्षी योजना के अंतर्गत इस प्राधिकरण को देश की सभी पंचायतों में साक्षरता दर सुनिश्चित करनी है। इसी क्रम में आदर्श पंचायत हहाप को मार्च 2016 तक पूर्ण रूप से साक्षर पंचायत बनाया जाएगा।
उन्होंने कहा कि ग्रामीण साक्षर होंगे तभी उनके बच्चे भी अच्छी तरह से शिक्षित हो सकेंगे। वहीं, सांसद प्रतिनिधि मनोज कुमार िसंह ने कहा कि शिक्षा बहुत ही जरूरी है, लेकिन सिर्फ असाक्षर को साक्षर बनाने से आदर्श ग्राम आदर्श नहीं बन पाएगा। इसके लिए शिक्षा के साथ-साथ स्वास्थ्य, सड़क, बिजली-पानी, आवास एवं रोजगार की भी व्यवस्था निश्चित रूप से होनी चाहिए। उन्होंने कहा कि जहां तक शिक्षा का प्रश्न है इस पंचायत से आठ किलोमीटर के दायरे में मात्र एक उच्च विद्यालय खरसीदाग में है, वहां भी अंग्रेजी और गणित के शिक्षकों की कमी ह। और तो और प्रधानाध्यापक तक का पद खाली है। खुद हहाप पंचायत में एक मध्य विद्यालय है, जिसमें आठवीं क्लास तक पढ़ाई होती है, लेकिन वहां मात्र दो शिक्षक हंै। इसी से शिक्षा के स्तर का अंदाजा लगाया जा सकता है। ऐसे में इन स्थितियों को भी देखना और समझना जरूरी है, ताकि शिक्षकों की कमी को दूर किया जा सके। इसके अलावा उन्होंने भारत सरकार के प्रतिनिधि से आग्रह किया कि शिक्षकों की इन कमियों को दूर कराने और शिक्षा के विकास के लिए संबंधित विभाग को एवं पदाधिकारियों को निर्देश दें।
कार्यशाला में राज्य संसाधन केन्द्र के मिथलेश कुमार, राजीव करण, जावेद अहमद, रामचंद्र सिंह, रंजना देवी, कृष्णा कुमार, पंचायत के मुखिया अर्चना मुंडा, वार्ड सदस्य सोमारी देवी, गायत्री देवी, सोमा मुंडा, छोटेराय मुंडा, ललिता देवी आदि ग्रामीण उपस्थित थे।
mai_Deva mai_Deva hin_Deva hin_Deva bho_Deva